Brady Manek

Breidis Risas Menekas (Brady Reece Manek, g. 1998 m. rugsėjo 4 d.) – Jungtinių Amerikos Valstijų krepšininkas, rungtyniaujantis sunkiuoju krašto puolėju.

Baigė Haros vidurinę mokyklą (Oklahoma), 2017–2021 m. atstovavo Oklahomos universiteto „Sooners“, 2021–2022 m. – Šiaurės Karolinos universiteto „Tar Heels“ komandoms.

2022 m. NBA naujokų biržoje nepašautas, B. Menekas profesionalo karjerą pradėjo Australijoje, Perto „Wildcats“ klube. Australijoje žaidėjas per rungtynes vidutiniškai rinkdavo po 13,1 taško, sugriebdavo po 5,3 atšokusio kamuolio ir atlikdavo po 1,7 rezultatyvaus perdavimo. Vėliau persikėlė į Turkijos klubą Bursos „Tofaş“ (vidutiniškai pelnydavo po 15,4 taško, atkovodavo po 5,9 atšokusio kamuolio bei atlikdavo po 1,6 rezultatyvaus perdavimo per rungtynes). 2023 m. sudarė „1+1“ sutartį su Kauno „Žalgiriu“.

B. Menekas pasižymi labai geru tritaškių pataikymu („Tar Heels“ – 40,3 %, „Wildcats“ – 40,6 %, „Tofaş“ – 34 %).

Šaltiniai 

JAV krepšininkai
Užsienio krepšininkai Lietuvos komandose